**Zaključci sa 7. sjednice NVa- 28.02.2025.**

**Dnevni red:**

1. Usvajanje zapisnika sa 6. sjednice Nastavničkog vijeća održanih 8. siječnja 2025. godine,

2. Izbor članova Školskog odbora iz reda nastavnika i stručnih suradnika,

3. Izradba i obrana završnog rada u zanimanjima konobar, kuhar, slastičar i turističko hotelijerski komercijalist – ljetni rok,

4. Formiranje Prosudbenog odbora i Ispitnih povjerenstava za izradbu i obranu završnog rada šk. god. 2024./2025.,

5. Prijedlog za donošenje pedagoške mjere isključenja učenika iz škole,

6. Pedagoške mjere

7. Razno.

**Točka 1)**

Otvara se rasprava glede teksta zapisnika 6. sjednice Nastavničkog vijeća održane 8. siječnja 2024. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

**Točka 2)**

Izbor članova Školskog odbora iz reda nastavnika i stručnih suradnika.

Članovima Školskog odbora istječe mandat sa danom 8. travnja 2025. godine te je shodno tome potrebno provesti postupak izbora članova Školskog odbora iz reda nastavnika i stručnih suradnika. Funkciju članova Školskog odbora do sada su obnašale pedagoginja J.B.A. i knjižničarka J.M. S današnjim danom donosi se odluka o novim članovima Školskog odbora.

Nastavničko vijeće predlaže članove Izbornog povjerenstva i to redom:

1. D.Lj. - predsjednik

2. N.N., član

3. I.S., član

Biraju se slijedeći predloženi kandidati za funkciju člana u Školskom odboru prema redoslijedu kandidature:

1. J.B.A.

2. N.M.P.

3. A.M.

4. I.Š.

Uslijedio je postupak izbora dva člana Školskog odbora iz reda nastavnika i stručnih suradnika kojemu je pristupilo 34 prisutnih članova Nastavničkog vijeća.

Nakon tajnog glasovanja, predsjednica iščitava zapisnik, u kojem se navode rezultati izbora, ističući broj glasova:

1. J.B.A. – 32 glasa

2. N.M.P. – 27 glasova

3. I.Š. – 6 glasa

4. A.M. – 3 glas

Time je zaključeno kako su u Školski odbor imenovani J.B.A. i N.M.P

**Točka 3)**

Izradba i obrana završnog rada u zanimanjima konobar, kuhar, slastičar i turističko hotelijerski komercijalist – ljetni rok.

Ravnateljica predstavlja Nastavničkom vijeću kalendar Izradbe i obrane završnog rada. Upozorava mentore da pripaze na rokove i da nakon datuma za predaju radova iste ne prihvaćaju.

Ravnateljica navodi važnije datume:

Ljetni rok izradbe i obrane završnog rada od 24. 3. 2025. do 11. 6.2025.

Rok za prijavu izradbe i obrane završnog rada u ljetnom roku od 24. 3. do 28. 3. 2025.

Predaja pisanog dijela izradbe završnog rada u urudžbeni zapisnik škole do 16. 5. 2025.

Usmena obrana završnog rada (prema posebnom rasporedu) od 02. do 11. 6. 2025.

Sjednica prosudbenog odbora rezultati obrane završnog rada, Sjednica Nastavničkog vijeća (datum na svjedodžbi o završnom radu), srijeda, 11. 6. 2025.

Svečana podjela svjedodžbi maturantima, srijeda, 18. 6. 2025.

**Točka 4)**

Članovi prosudbenog odbora na izradbi i obrani završnog rada u školskoj 2024./2025. godini.

**1. PREDSJEDNIK PROSUDBENOG ODBORA**

Ravnateljica: SIBILA ROTH, mag.cin.

**2. ZAMJENIK PREDSJEDNIKA PROSUDBENOG ODBORA**

Voditeljica: prof. B.B.

**3. Razred: 3.2 (konobar, slastičar)**

prof. A.M.

nast. J.V.

Razrednica: prof. LJ.V.

**4. Razred: 3.3 (kuhar)**

nast. D.C.

nast. Dj.G.

Razrednik: prof. M.N.

**5. Razred: 3.4 (kuhar)**

nast. D.P.

nast. Dj.G.

Razrednica: prof. M.K.

**6. Razred: 4.1 (TH komercijalist)**

prof. N.M.P.

prof. LJ.M.

prof. B.B.

Razrednica: prof. V.B.

**7. Razred: 4.2 (TH komercijalist)**

prof. N.M.P.

prof. C.S.

prof. M:Š.

Razrednica: prof. K.K.

**Točka 5)**

Pedagoginja J.B.A. u ime Nastavničkog vijeća obavještava ravnateljicu Ugostiteljske škole Opatija da su se stekli uvjeti za izricanje pedagoške mjere isključenja za sljedeće učenike:

**E.S. (razred 1.2)**, a iz razloga neopravdanog izostajanja s nastave.

Dana 24. siječnja 2025. godine učenica i majka pozvane su na razgovor s Povjerenstvom za

provedbu postupka izricanja pedagoške mjere isključenja učenice, no učenica i majka nisu se

odazvale na razgovor. Zaključno s današnjim danom, učenica ima ukupno 480 sati neopravdanih izostanaka.

Sukladno svemu navedenom, Nastavničko vijeće odlučilo je da su ispunjeni zakonski uvjeti

za izricanje pedagoške mjere isključenja.

**G.K. (razred 3.3.)**, a iz razloga neopravdanog izostajanja s nastave.

Dana 31. siječnja 2025. godine učenik i otac pozvani su na razgovor s Povjerenstvom za

provedbu postupka izricanja pedagoške mjere isključenja učenice, no učenik i otac nisu se

odazvali na razgovor. Zaključno s danom 31. siječnja 2025. godine, učenik ima ukupno 304

sati neopravdanih izostanaka.

**C.J. (razred 4.1.)**, a iz razloga neopravdanog izostajanja s nastave.

Dana 27. siječnja 2025. godine učenica i majka pozvane su na razgovor s Povjerenstvom za

provedbu postupka izricanja pedagoške mjere isključenja učenice, no učenica i majka nisu se

odazvale na razgovor. Zaključno s današnjim danom, učenica ima ukupno 539 sati neopravdanih izostanaka.

Ravnateljica prihvaća predložene pedagoške mjere.

**Točka 6)**

Opomena pred isključenje

Razred 1.4.

**L.C.** - mjera je izrečena zbog 69 neopravdanih izostanaka

**L.P.** - mjera je izrečena zbog opetovanog neprihvatljivog ponašanja

**N.C.** - mjera je izrečena zbog narušavanja dostojanstva radnika škole odnosno vrijeđanja profesora M.N.

**N.C.M.** - mjera je izrečena zbog vrijeđanja profesora M.N. i narušavanja njegova dostojanstva.

Nastavničko vijeće jednoglasno prihvaća prijedloge pedagoških mjera.

**Točka 7)**

Ravnateljica izražava zadovoljstvo što su se učenici i kolegice L.B., LJ.V., V.B. i M.K. sretno vratili s maturalnog putovanja iz Praga.

Utorak, 4. veljače 2025., zbog edukacije o modularnoj nastavi biti će skraćena nastava.

Svi nastavnici moraju donijeti laptope zbog održavanja radionica. Edukacija će se održati u učionici 6 i 7 u školskoj zgradi na adresi Eugena Kumičića 14.

Profesorica A.M. je na bolovanju zbog operacije. Operacija je dobro prošla, međutim bit će odsutna minimalno dva tjedna. Nastavnicu će do povratka s bolovanja mijenjati asistentica S.V., kolegica N.M.P. i voditeljica B.B.

Novi udžbenici: kontaktirala nas je predstavnica izdavačke kuće Alfa s informacijom da je u tijeku izrada novih udžbenika koji još nisu dani u tisak jer se čeka odobrenje ministarstva.

Plan upisa - novi nazivi zanimanja i nove šifre zanimanja.

Ne možemo zatražiti upis novih zanimanja u novoj školskoj godini već samo za zanimanja za koja za sada imamo rješenje.

Ravnateljica govori kako su joj se obratili roditelji učenice 1.5. razreda E.R. vezano za pronalaženje rješenja oko nedolaska na predmet Temeljne vještine u ugostiteljstvu koji se odvija u školskim kabinetima. Učenici je prema zamolbi, a zbog narušenog psihičkog zdravlja, odobreno polaganje razrednih ispita. Učenica ne dolazi na vježbe u praktikum što je svakako bila preporuka zbog savladavanja vještina kuhanja i posluživanja. Ravnateljica će pozvati roditelje učenice E.R. na razgovor.

Razrednica se nadovezuje i govori kako u razredu postoji još jedna učenica s istom situacijom – N.B. Ravnateljica će se obratiti i njenim roditeljima.

Ravnateljica se osvrće na provedbu modularne nastave u nadolazećoj školskoj godini, na raspodjelu sati, zaduženja nastavnika, kadrovske uvjete i ostale izazove koje donosi ista.

Ravnateljica apelira na nastavnike da na vrijeme krenu s izradom izvedbenih programa i aktivnosti.

Profesorica K.G. podsjeća na projektne tjedne koji su predviđeni u ovoj školskoj godini. Za razred 1.5. to je 25. tjedan, a za razred 2.5 je 26. nastavni tjedan.

Profesorica M.Š. objašnjava proceduru izrade GIKova. Upozorava da je posao stvarno velik i upućuje kolege da ih kroz aktive na vrijeme krenu raditi i razrađivati. Okvirni datum za predaju svih GIK-ova je 20.8.2025. kako bi se mogao napraviti Kurikul ustanove.

Ravnateljica sugerira da se nastavnici dogovore po aktivima i da se zajedničkim snagama naprave GIKovi.

Ravnateljica napominje da nije dozvoljeno puštati učenike prije kraja nastavnog sata, pogotovo u jutarnjoj smjeni. Svako puštanje mora biti evidentirano u bilješci u e dnevniku s navedenim razlogom puštanja.